ระวังสับสนกับ สโมสรฟุตบอลเชฟฟีลด์ยูไนเต็ด หรือ สโมสรฟุตบอลเชฟฟีลด์เวนส์เดย์

**สโมสรฟุตบอลเชฟฟีลด์** (อังกฤษ: Sheffield Football Club) เป็นสโมสรฟุตบอลอังกฤษจากเชฟฟีลด์ เซาท์ยอร์กเชอร์ ต่อมาได้ย้ายฐานที่ตั้งไปยังเมืองดรอนฟีลด์, ดาร์บิเชียร์ ปัจจุบันลงแข่งขันในระดับนอร์เทิร์น พรีเมียร์ลีก ดิวิชัน 1 ภาคใต้ ซึ่งเป็นระดับ 8 ในระบบลีกฟุตบอลอังกฤษ ก่อตั้งเมื่อวันที่ 24 ตุลาคม ค.ศ. 1857 สโมสรได้รับการยอมรับจากฟีฟ่าว่าเป็นสโมสรฟุตบอลที่เก่าแก่ที่สุดในโลกที่ยังคงเล่นฟุตบอลอยู่สโมสรฟุตบอลเชฟฟีลด์เริ่มแรกลงเล่นภายใต้ Sheffield Rules และไม่ได้ใช้ FA Rules ใหม่อย่างเป็นทางการจนถึงปี ค.ศ. 1878

ในปี ค.ศ.2004 สโมสรได้รับรางวัล FIFA Order Merit ซึ่งเป็นรางวัลเกียรติยศสูงสุดของฟีฟ่า ในโอกาสที่ฟีฟ่าก่อตั้งครบ 100 ปี โดยรางวัลดังกล่าวตราบจนถึงปัจจุบันมีเพียงแค่ 2 สโมสรที่เคยได้รับได้แก่สโมสรฟุตบอลเชฟฟีลด์ และสโมสรฟุตบอลเรอัลมาดริด นอกจากนี้ในปี ค.ศ.2007 สโมสรยังได้รับเลือกให้เข้าสู่หอเกียรติยศแห่งฟุตบอลอังกฤษเนื่องในโอกาสครบรอบ 150 ปีของการก่อตั้งสโมสร

ประวัติ
-------

ในปี ค.ศ.1855 สมาชิกของสโมสรคริกเก็ตเชฟฟีลด์ ได้จัดการแข่งขันกีฬาที่ใช้การเตะลูกบอลขึ้นอย่างไม่เป็นกิจลักษณะโดยไม่มีกติกาใด ๆ กำหนดวิธีแข่งขันไว้อย่างเป็นทางการ จนกระทั่งต่อมาสมาชิก 2 คนคือ นาธาเนียล เครสท์วิค และ วิลเลียม เพรสท์ ได้ก่อตั้งสโมสรฟุตบอลเชฟฟีลด์ขึ้น

กฏเชฟฟีลด์ คิดค้นขึ้นโดย นาธาเนียล เครสท์วิค และ วิลเลียม เพรสท์ สำหรับสโมสรฟุตบอลเชฟฟีลด์ที่เพิ่งก่อตั้ง
การประชุมเพื่อเปิดสโมสรมีขึ้นเมื่อวันที่ 24 ตุลาคม ค.ศ. 1857 ที่บ้านพาร์คฟีลด์ของ **เฟรเดอริก วอร์ด** ที่ตั้งอยู่ในละแวกไฮฟีลด์ โดยมีสมาชิกที่เป็นแกนนำก่อตั้ง 2 คนคือ นาธาเนียล เครสท์วิค และ วิลเลียม เพรสท์ หลังจากก่อตั้งสโมสร ได้มีการแต่งตั้งให้เฟรเดอริก วอร์ด เป็นประธานสโมสรคนแรกและมีที่ทำการสโมสรแห่งแรกเป็นเรือนกระจกสำหรับเพาะปลูกพืชบริเวณถนนอีสต์แบงค์ ซึ่งเป็นที่ที่ให้ยืมใช้โดยโธมัส แอสไลน์ วอร์ด ผู้เป็นพ่อของเฟรเดอริก ซึ่งเป็นประธานสโมสร 

การแข่งขันของสโมสรในช่วงแรกเป็นการแข่งขันกันเองระหว่างสมาชิกภายใน โดยมีการแบ่งข้างแตกต่างกันไปในแต่ละครั้ง เช่นเป็นการแข่งขันระหว่าง *ทีมคนโสด พบ ทีมผู้มีคู่สมรส*  เป็นต้น

### กฎกติกาเชฟฟีลด์

กระทั่งวันที่ 21 ตุลาคม ค.ศ. 1858 ทางสโมสรได้เผยแพร่กฎกติกาการแข่งขันฟุตบอลฉบับแรก (ที่ไม่ใช่กฏภายในโรงเรียนหรือมหาวิทยาลัย) ที่เรียกว่า กฎกติกาเชฟฟีลด์ ซึ่งภายหลังกฎกติกาฉบับนี้ได้เป็นต้นแบบของกฎกติกาการแข่งขันของ สมาคมฟุตบอลอังกฤษ หรือ เอฟเอ กฎกติกาเชฟฟีลด์นี้ได้รับการพัฒนาต่อมาเมื่อ สมาคมฟุตบอลเชฟฟีลด์ ก่อตั้งขึ้นใน ค.ศ. 1867

### ดาร์บีแมตช์ครั้งแรก

สโมสรเชฟฟีลด์ได้ลงแข่งขันฟุตบอลกับ สโมสรฮัลลัม ซึ่งเป็นสโมสรฟุตบอลที่ตั้งอยู่ในเมืองเดียวกันเมื่อวันที่ 26 ธันวาคม ค.ศ. 1860 หรือ 4 เดือนหลังจากการก่อตั้งสโมสรฮัลลัม โดยการแข่งขันแมตช์นี้นับเป็นดาร์บีแมตช์ครั้งแรกของอังกฤษและของโลก และกลายเป็นต้นแบบของดาร์บีแมตช์ในยุคต่อ ๆ มา

### เข้าร่วมเป็นสมาชิกสมาคมฟุตบอลอังกฤษ

หลังจากก่อตั้งสโมสรมาได้ 6 ปีสโมสรเชฟฟีลด์ก็ได้สมัครเข้าร่วมเป็นสมาชิกของสมาคมฟุตบอลอังกฤษหรือ **เอฟเอ** เมื่อวันที่ 30 พฤศจิกายน ค.ศ. 1863 แต่ยังคงใช้กฎกติกาของตนเอง (จนถึงปี ค.ศ. 1877) ในวันที่ 2 มกราคม ค.ศ. 1865 สโมสรได้เดินทางไปแข่งขันฟุตบอลนอกเมืองเชฟฟีลด์เป็นครั้งแรกโดยแข่งขันกับ สโมสรน็อตส์ เคาน์ตี้ โดยมีผู้แข่งขันฝั่งละ 18 คนตามกฎกติกาของ น็อตติงแฮม

สถิติ
-----

* อันดับที่ดีที่สุดในฟุตบอลถ้วย เอฟเอคัพ: เข้ารอบ 4 ฤดูกาล 1877–78, 1879–80
* ผู้ชมสูงสุด: 2,000 ในการพบกับสโมสร บาร์ตัน โรเวอส์ ในฟุตบอลถ้วย เอฟเอเวสคัพ รอบรองชนะเลิศ ฤดูกาล 1976–77

ดูเพิ่ม
-------

* Club of Pioneers (ภาษาอังกฤษ)

อ้างอิง
-------

1. 1 2  Sheffield เก็บถาวร 2016-08-12 ที่ เวย์แบ็กแมชชีน Non-League Club Directory
2. ↑  Gordon, James. "Sheffield Appoint Ryan Cresswell As First Team Manager". Northern Premier League. สืบค้นเมื่อ 2 December 2021.
3. ↑  7 OLDEST FOOTBALL CLUBS: WHERE ARE THEY NOW? by Alfie Potts Harmer on HITC website, 2019
4. ↑  Sheffield FC: Over 150 years of history เก็บถาวร 2016-03-03 ที่ เวย์แบ็กแมชชีน FIFA
5. ↑  FIFA marks Sheffield FC's anniversary เก็บถาวร 2014-11-06 ที่ เวย์แบ็กแมชชีน FIFA
6. ↑  Young, Percy (1964). *Football in Sheffield*. S. Paul.
7. ↑  Farnsworth, Keith (1995). *Sheffield Football:A History – Volume 1 1857–1961*. The Hallamshire Press. pp. 21–22.
8. ↑  Murphy, Brendan (2007). *From Sheffield with Love*. SportsBooks Limited. ISBN 978-1-899807-56-7.
9. ↑   "Part 3: The first match under the Football Association rules". Association of Football Statisticians. สืบค้นเมื่อ 2019-12-21.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**สโมสรฟุตบอลเชฟฟีลด์**

* เว็บไซต์ทางการ
* สโมสรฟุตบอลเชฟฟีลด์ ที่เฟซบุ๊ก
* เว็บไซด์อย่างเป็นทางการของมูลนิธิสโมสรฟุตบอลเชฟฟิลด์ เก็บถาวร 2020-05-13 ที่ เวย์แบ็กแมชชีน
* เว็บไซด์อย่างเป็นทางการของประวัติสโมสรฟุตบอลเชฟฟิลด์ เก็บถาวร 2014-08-12 ที่ เวย์แบ็กแมชชีน
* "Behind the Flag", เว็บไซด์ของแฟนคลับสโมสร เก็บถาวร 2013-02-18 ที่ archive.today
* The original football club เก็บถาวร 2011-12-06 ที่ เวย์แบ็กแมชชีน
* เว็บไซด์ของโครงการของมูลนิธิสโมสรฟุตบอลเชฟฟิลด์ "1857 Football"/"Club of Pioneers" เก็บถาวร 2014-08-20 ที่ เวย์แบ็กแมชชีน

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
* เวิลด์แคต

 |
| หอสมุดแห่งชาติ | 
* สหรัฐ

 |